**post- it**

*Lucia Eniu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

de cântãrit

uneori

nisipul din clepsidrã

o fi având vreo fisurã pe undeva

şi de-aia trece timpul aiurea

de bãtut câte un cui

în scara lui Iacob

s-au cam desprins fuşteii

şi nu mai poate urca omul

sã facã temenele

la porțile raiului

de cadorisit Pandora

cã-i femeie şi ea

cu o cutie nouã

zwarovskitã

mai cool

şi mai încãpãtoare

pe mãsura nemãsuratului

de trecut la o nouã dezordine mondialã

munții de o parte

oceanele toate de alta

dealurile cu dealuri

vãile cu vãi

şi hârtoapele cu hârtoape

de înhãmat fiecare

pe rând

la cãruța istoriei

şi de lãsat caii sã pascã liniştiți

de luat şorțuri de fatã-n casã

la Coana Nato

şi de oferit coanei flori de nu ne uita

de pus indicatoare prin labirintul

democrației

cãci

vai

«ce ceațã deasã, vai ce ceațã deasã!»

de fãcut o nouã ordine olimpianã

cu Zeus Banus pe tron

cu de-a stânga

Trufia

şi Corupția de-a dreapta

de chemat Hercule

sã mai presteze o muncã

în folosul mitologiei

sã ne întindã

uite-aşa

cât ai bate din asfalt

şosele

de toatã garanția

de desenat şotroane

în bătătura Casei Poporului

sã se mai zbânțuiascã ludicii

în after-şedințe sforãitoare

de fabricat paparude-gigant

sã plouã cu bani

şi la noi

mãcar o datã

la o mie de ani

de scris un dicționar babelian

sã se-nțeleagã turcul cu neamțul

americanul cu danezul

românul tot cu codrul

şi rusul cu cine-o vrea el

de frecat conştiincios

lãmpile

cãci nu se ştie

de unde poate sã iasã

cândva

un djin

de pus impozite uriaşe

pe piața neagrã

a sufletelor

de curãțat copacii

de fructele mâniei

de fabricat caleidoscoape

în nuanțe de roz

pentru ochii încercãnați

ai omului

de toatã condiția

de bãtut monede-emoticoane

fața un zâmbet auriu

reversul o tristețe

nemãrginitã

de pus fundã roşie

la gâtul caprei vecinului

de adunat pietrele

aruncate dupã alții

de-a lungul vremilor

şi de-ntins

un lanț muntos

mare cât toate pãcatele

pãmântului

şi nepãmântului

de pregãtit specialişti

în dãrâmat ziduri

la nevoie

de zãmislit

prinzãtoare de vise

albastre

sã redevenim

din cumințenii

în veşminte de piatrã

rebeli

înaripați